Gruzijos ginkluotosios pajėgos

**Gruzijos karinės pajėgos** (gruz. საქართველოს შეიარაღებული ძალები, *sak'art'velos sheiaraghebuli dzalebi*) – Gruzijos ginkluotosios pajėgos.

Gruzijos ginkluotosios pajėgos veikia remdamosios Gruzijos konstitucija, Gruzijos Gynybos ir nacionalinės karinės strategijos įstatymu bei tarptautinėmis sutartimis, kurias Gruzija yra pasirašiusi.

Gruzijos ginkluotosioms pajėgoms vadovauja Gynybos ministerija. Dabartinis gynybos ministras yra Vasilijus Sikharulidzė, generalinio štabo viršininkas – brigados generolas Devi Chankotadzė

## Istorija

Gruzijos ginkluotosios pajėgos buvo suformuotos XX a. dešimto dešimtmečio pradžioje iš Tarybinės Armijos dalinių, buvusių Gruzijos teritorijoje, nereguliarių dalinių ir gruzinų kariškių, grįžusių iš kitur buvusių dalinių.

1994 m. kovo 23 d. Gruzija buvo viena pirmųjų buvusių TSRS sąjunginių respublikų, kuri prisijungė prie NATO *Partnerystės taikos labui* iniciatyvos.
2002 m. gegužės mėn. – 2004 m. gegužės mėn. ~2600 Gruzijos karių, tarp jų štabų karininkai, 5 taktiniai daliniai, buvo treniruojami JAV Specialiųjų jėgų ir jūros pėstininkų. Panaši kita programa prasidėjo 2005 m. sausio mėn.
Gruzijos kontingentai dalyvavo Kosove, dabar dalyvauja Irake ir Afganistane.

Gruzijos ginkluotosios pajėgos intensyviai reformuojamos, kad atitiktų NATO reikalavimus ir kad Gruzija galėtų tapti NATO nare. Reformuota kariuomenė turėtų padėti išspręsti konfliktus su nepriklausomybės siekiančiomis Abchazija ir Pietų Osetija.

## Gruzijos ginkluotųjų pajėgų struktūra
GGP sudaro:
* Gruzijos sausumos pajėgos
* Gruzijos karinės oro pajėgos
* Gruzijos karinis jūrų laivynas
* Gruzijos specialiosios pajėgos
* Gruzijos nacionalinė gvardija

Šiuo metu GGP tarnauja 32 650 žmonių:
* Sausumos pajėgos – 18 993
* Karinės oro pajėgos – 2 091
* Karinis jūrų laivynas – 1 350
* Centrinis valdymo ir aprūpinimo aparatas – 9 196
Gruzijos parlamentas planuoja padidinti GGP, kad 2010 m. pabaigoje GGP tarnautų 75 000 žmonių. Ketinama suformuoti 5-ąją ir 6-ąją brigadas. Rezervą turės sudaryti 120 000 žmonių.

### Gruzijos sausumos pajėgos
Sausumos pajėgos sudaro didžiausią GGP dalį. Jos atsako už teritorijos gynybą, paremia Pasienio policiją saugant sienas ir civilines struktūras kovojant su teroristine veikla. taip pat siunčia dalinius į NATO organizuojamas operacijas.
Sausumos kariuomenė organizuota į pėstininkų brigadas, kitos kariuomenės rūšys (artilerija ir kt.) organizuota į batalionus.

Sausumos pajėgose tarnauja 21 739 žmonės:
* karininkai – 2 215
* seržantai ir kareiviai – 19 508
* civiliai – 16.

#### Sausumos pajėgų daliniai
* 1-oji pėstininkų brigada (Goris)
* 2-oji pėstininkų brigada (Senakis)
* 3-oji pėstininkų brigada (Kutaisis)
* 4-oji pėstininkų brigada (Vazianis)
* 5-oji pėstininkų brigada (Chelvačauris ir Chonis)
* Artilerijos brigada (Goris ir Chonis)
* Karinės inžinerijos brigada (Goris)
* Atskirasis lengvųjų pėstininkų batalionas (Adlija)
* Atskirasis tankų batalionas (Goris)
* Atskirasis oro gynybos batalionas (Kutaisis)
* Ryšių batalionas (Saguramo)
* Techninės žvalgybos batalionas (Kobuletis)
* Karinės policijos batalionas (Tbilisis)
* Medicinos batalionas (Saguramo)

#### Sausumos pajėgų ginkluotė
Tankai:
* T-72B1 – 59
* T-72M – 75
* T-72AB – 71
* T-55AM – 40
Pėstininkų kovos mašinos ir šarvuotieji transporteriai
* BMP-1 – 80
* BMP-2 – 120
* BTR-80 – 75
* MT-LB – 64
* BRDM-2 – 17
* Otokar Cobra – 100
Velkamoji artilerija
* 2A36 Giacint-B – 12
* 2A65 Msta-B – 18
* 2A18 (D-30) – 120
Savaeigė artilerija
* 2S7 Pion – 12
* 2S19 Msta-S – 3
* 2S3 Akacija – 26
* VZ 77 Dana – 47
Salvinės reaktyvinės sistemos
* M-87 Orkan – 4
* RM-70 – 48
* BM-21 Grad – 120
* LAR-160- 15
* M-63 Plamen – 12
Minosvaidžiai
* 120 mm 2B11 – 240
* 120 mm M-38/43 – 365
* 120 mm M75 – 250


Image:T72 Georgia.jpg|Gruzijos T-72 tankas su reaktyviaisiais šarvais Vazianio karinėje bazėje 
Image:Georgian BTR-80s.jpg|Gruzijos BTR-80 Tbilisyje
Image:Georgian Otokar Cobras (May 26 2008).JPG|Gruzijos *Otokar Cobra* parade
Image:Georgia 152mm SpGH DANA, 2008.JPG|Gruzijos 152 mm ratinės savaeigės SpGH DANA parade


### Gruzijos karinės oro pajėgos

Gruzijos karines oro pajėgas sudaro aviacija ir oro gynyba. Užduotis – užtikrinti Gruzijos oro erdvės saugumą.

#### Karinių oro pajėgų ginkluotė
Lėktuvai
* Su-25KM – 12
* Su-25UB – 6
* L-39 – 4
* L-29 – 9
Sraigtasparniai
* Mi-35 – 1
* Mi-24P – 19
* Mi-24V – 21
* Mi-14 – 18
* Mi-8 – 16
* Bell 212 – 6
* UH-1H – 40
* Mi-2 – 2
Oro gynybos technika
* SA-11 – 15
* SA-3 – 38
* SA-8 – 18
* ZSU-23-4 – 35
* S-60 – 15
* MT-LB su velkamais ZU-23-2 – 40

### [[Gruzijos karinis jūrų laivynas]]

Gruzijos karinis laivynas saugo Gruzijos teritorinius vandenis ir dalyvauja palaikant kolektyvinį saugumą Juodosios jūros akvatorijoje.

2007 m. laivyne tarnavo 710 žmonių.

### Gruzijos specialiosios pajėgos
Gruzijos specialiosios paskirties pajėgos yra atskiros, jos tiesiogiai paklūsta ginkluotųjų pajėgų generaliniam štabui.
Specialiųjų pajėgų brigada atsakinga už žvalgybą, nestandartinius kovos veiksmus ir kontrateroristines operacijas.

Tiksli GSP sandara ir karių kiekis nėra žinomi. Jos suformuotos iš buvusios Tarybinės Armijos specnazo brigados, kuri bazavosi Kodžorio gyvenvietėje. Į jas įėjo ir dalis karių iš išformuoto Gruzijos VRM specialiosios paskirties dalinio „Gulua“. GSP kariai yra labiausiai kvalifikuoti Gruzijos ginkluotųjų pajėgų kariai. Jų skiriamasis bruožas yra žalios beretės.
Pagrindinė jų dislokacijos vieta yra Tbilisis.

### Gruzijos nacionalinė gvardija
Gruzijos nacionalinė gvardija įkurta 1990 m. gruodžio 20 d., tada ją sudarė savanoriai. Ji buvo pirmoji nepriklausomos Gruzijos Ginkluotųjų pajėgų formuotė. Nacionalinė gvardija dalyvavo konfliktuose Gruzijos teritorijoje (pvz., Abchazijoje).

Nacionalinėje gvardijoje tarnauja 20 554 žmonės.
Nacionalinės gvardijos paskirtis yra:
* Palaikyti civilinę valdžia krizinėse situacijose (gamtinėse, technologinėse, aplinkosauginėse).
* Registruoti ir tvarkyti mobilizacinius resursus
* Taikos metu treniruoti rezervistus, mobilizuoti juos krizių ir karo metu, tiekti personalą kariniams daliniams ir karinėms bazėms.
* Dalyvauti valstybinėse iškilmėse.